Teatri- ja kontserdielamused lähiajal Võru Kandles
7. veebruaril kell 19 Ugala Teatri külalisetendus “MEISTRITE LIIGA”
Teatrisaalis. Piletid 16 €, 13 € ja 8 € müügil Kandle kassas, Piletilevis ja Piletimaailmas
Urmas Lennuki
MEISTRITE LIIGA, võitlus elu nimel ja jalgpalli pärast kahes vaatuses
Lavastaja: Tanel Ingi
Osades: Luule Komissarov, Peeter Jürgens, Elina Reinold (külalisena), Vallo Kirs, Triinu Meriste ja Jaana Kena
Kaks vananevat näitlejat, nende tütar, jalgpall ja filmivõtted. Kuidas jääda ellu, kui elu hakkab lõpule jõudma, aga tegelikult tundub, et olulisem osa sellest on veel elamata? Ega elu pole mingi Mehhiko seebiseriaal, mis kuidagi lõppeda ei taha. Elu on kirg, seiklus ja armastus!
Marta teab väga hästi, kuidas asjad käima peaksid, kuid kahjuks ei sobi see alati Juliusele. Oma õigustest ei taha keegi taganeda ja nõnda lööb vana näitlejatepaari korteris välku ning müristab ka päikselise ilmaga. Marta ja Juliuse tütar Triinu püüab seda äikesetormi kuidagi taltsutada, aga piksevarraste elu pole just jalutuskäik vikerkaarel. Eriti kui Marta sõbrannad Kaisa ja Helle veel kampa löövad. Kolm jalgpallifanaatikut, kellest üks töötab politseis, võiksid muuta isegi maailma ajalugu. Õnneks satub selle tormi keskmesse režissöör Toomas ja nõnda polegi midagi imestada, kui kogu see hullumeelne seltskond meeleheitlikele püüdlustele vaatamata siiski elu ja tervise juures lõpetab.
10. veebruaril kell 18 KALLE SEPP ja MIKK TAMMEPÕLD, kontsert “Unes või ilmsi”
Kontserdisaalis. Piletid 10 € müügil Kandle kassas ja Piletilevis
Kalle Sepp on suurepärane näitleja, laulja ja artist, kes sai laiemale avalikkusele tuntuks saate “Su nägu kõlab tuttavalt” võitjana. Mikk Tammepõld on laulja ja helilooja, kes on tuntud bändide Brides in Bloom ja Dramamama solistina ning samuti võimeka sooloartistina. Ühiselt loovad ja esitavad mehed muusikat ansamblites Locomotiiv ja The Purple Gang.
Veebruarikuistel hubastel kontsertidel esitab duo nii omaloomingut kui ka teiste artistide tuntud lugusid omas võtmes.
13. veebruaril kell 11 Võru Kesklinna Kooli jõulumuusikali kordusetendus “VAESLAPS JA TALUTÜDRUK”
Teatrisaalis. Tasuta.
13. veebruaril kell 18 Ooperi “NORMA” ülekanne kinolinal
Teatrisaalis. Pilet 10 € ja 8 €
Vincenzo Bellini, Libreto Felice Romani. Ooper kahes vaatuses. Itaalia keeles, ingliskeelsete subtiitritega ja eestikeelse kavalehega.
Ülekande salvestus Opéra Royal de Wallonie ooperiteatrist. Salvestatud etendus toimus 20. oktoobril 2018.
15. veebruaril kell 19 EWERT AND THE TWO DRAGONS – HANDS AROUND THE MOON esitluskontsert Võrus
Kontserdisaalis. Piletid 15 € ja 19 € müügil Kandle kassas ja Piletilevis
Kauaoodatud uus album ansamblilt Ewert and The Two Dragons on nüüd kohal! “Hands Around the Moon” on oluliseks verstapostiks bändi tänaseks juba kümne aasta pikkusel teekonnal. Värske helikeel ning põnevad muusikalised ideed, mida aitas realiseerida produtsent Sander Mölder, on andnud draakonite tuttavale käekirjale uue hingamise ning album pakub kuulajaile rohkelt avastamis- ja äratundmisrõõmu.
Tuuri esimese tsükli jooksul külastatakse üle pikkade aastate mitmeid Eesti paiku ning antakse ka kontserdid Lätis, Leedus ja Soomes. Kontsertidel esitatakse lisaks uuele muusikale ka bändi lemmikuid lugusid eelnevatelt albumitelt.
18. veebruaril kell 11 Viljandi laste- ja noorteteatri REKY etendus “BURATINO”
Teatrisaalis. Piletid 5-8 € müügil Piletimaailmas
“Buratino”Aleksei Tolstoi raamatu “Kuldvõtmeke” järgi.
Armas ja südamlik lugu papa Carlo valmistatud nukk Buratino seiklusest, kes kooli minnes satub maailmakuulsa teatrjuhi Carabas Barabasi nukuteatrisse.
Teatris kohtub ta nukkude Malviina,Artemoni ja Pierrot’ga, kes aitavad tal kurja nukuteatrijuhi Carabassi eest põgeneda.
Teel kohtub Buratino röövlite kass Basilio ja Rebase Alice’ iga, kes ta Lollidemaale meelitavad.
Tark kilpokonn Tortila annab Buratinole kuldvõtmekese, mida ammusest ajast endale tahab saada kuri nukuteatri juht Carabas Barabas.
Mis on selles võtmes nii erilist ja millise ukse avab salapärane kuldvõtmeke,seda saate teada juba etendust vaatama tulles.
24. veebruaril kell 14 Eesti Vabariigi 101. aastapäevale pühendatud pidulik kontsert-aktus “TEEL…”
Kontserdisaalis. Tasuta.
Esinevad: Võru Kesklinna Kooli mudilaskoor, lastekoor, poistekoor ja vilistlaste koor.
Koor Tempera. Võru Muusikakooli poistekoor.
Dirigendid: Signe Rõõmus, Kersti Juurma ja Piret Rips-Laul. Kontsertmeister: Grete Jädal
Vahetekstid: Aigi Musto ja Anu Koop
Täpsem info: http://www.vorukannel.ee/index.php?ent=1
Jälgi ka: https://www.facebook.com/V%C3%B5ru-Kultuurimaja-Kannel-V%C3%B5ru-Culture-Center-Kannel-336933813166/